Uhnaagijn Hürelsüh

Uhnaagijn Hürelsüh (mongoli keeles Ухнаагийн Хүрэлсүх; sündinud 14. juunil 1968 Ulaanbaatar) on Mongoolia poliitik (Mongoolia Rahvapartei), aastast 2021 riigi president. 

Uhnaagijn Hürelsüh lõpetas 1989. aastal Mongoolia Sõjalise Kõrgkooli ja 1994. aastal Riigihalduse ja Juhtimise Instituudi. Juristidiplomi sai ta Mongoolia Riiklik Ülikoolist 2000. aastal. 1989–1990 teenis ta Mongoolia Rahvaarmees poliittöötajana. 1987. aastal astus ta Mongoolia Rahvarevolutsioonilisse Parteisse. 1991–1994 töötas ta Mongoolia Rahvarevolutsioonilise Partei Keskkomitees. 1994–1996 ja 1999–2000 oli ta Mongoolia Rahvarevolutsioonilise Partei parlamendifraktsiooni nõunik. 1997–2005 oli ta Mongoolia Rahvarevolutsioonilise Partei noorteorganisatsiooni juht. 

Aastatel 2000–2004 kuulus ta Mongoolia Rahvarevolutsioonilise Partei juhtkonda ja 2008–2013 oli partei peasekretär. Tema initsiatiivil nimetati Mongoolia Rahvarevolutsiooniline Partei 2010. aasta novembris ümber Mongoolia Rahvaparteiks. 2000–2008 oli ta Mongoolia parlamendi liige ja samaaegselt 2004–2006 eriolukordade minister ja 2006–2008 inspektsiooniminister. 2012–2014 oli ta jälle parlamendi liige. 2014–2017 oli ta Mongoolia peaministri asetäitja. Ухнаагийн Хурэлсух : Премьер-министр Монголии ТАСС. Энциклопедия

4. oktoobrist 2017 kuni 27. jaanuarini 2021 oli ta Mongoolia peaminister. Countries Me-My rulers.org

21. novembrist 2017 kuni 25. juunini 2021 oli ta Mongoolia Rahvapartei Keskkomitee esimees. 

Alates 25. juunist 2021 on Uhnaagijn Hürelsüh Mongoolia president.china.org.cn/world/Off_the_Wire/2021-06/25/content_77588133.htm Newly-elected Mongolian president stresses national unity China.org.cn, 25. juuni 2021

Viited

Kategooria:Mongoolia presidendid
Kategooria:Mongoolia peaministrid
Kategooria:Sündinud 1968